CELEX: 62009TN0467
Language: hu
Date: 2009-11-19 00:00:00
Title: T-467/09. sz. ügy: 2009. november 19-én benyújtott kereset — Stelzer kontra Bizottság

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/60
            
         2009. november 19-én benyújtott kereset — Stelzer kontra Bizottság
   (T-467/09. sz. ügy)
   2010/C 24/107
   Az eljárás nyelve: német
   
      Felek
   
   
      Felperes: Dierk Stelzer (Berlin, Németország) (képviselő: F. Weiland ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság semmisítse meg a Bizottság Környezetvédelmi Főigazgatóságának 2009. augusztus 6-i határozatát, valamint a Bizottság Főtitkárságának 2009. október 29-i (valójában 2009. szeptember 29-i) határozatát;
            
         
               —
            
            
               Az Elsőfokú Bíróság kötelezze az alperest a költségek viselésére.
            
         
      Jogalapok és fontosabb érvek
   
   A felperes különösen a 2009. október 29-ére dátumozott bizottsági határozatot támadja, amellyel a Bizottság részben elutasította a 2003/35/EK irányelv (1) átültetésére vonatkozó megfelelőségi tanulmányba való betekintés iránti második kérelmét.
   A felperes keresete indokaként arra hivatkozik, hogy a kért iratba való betekintés megtagadására az alperes által felhozott indokok, azaz a vizsgálat céljának védelme (az 1049/2001/(EK) rendelet (2) 4. cikke (2) bekezdésének harmadik francia bekezdése), valamint a döntéshozatali eljárás védelme (az 1049/2001 rendelet 4. cikkének (3) bekezdése) nem helytállóak. A felperes előadja továbbá, hogy a Bizottság jogellenesen tagadta meg a kért dokumentumhoz való részleges hozzáférést az 1049/2001 rendelet 4. cikkének (6) bekezdése értelmében. A felperes szerint ezen kívül a kérdéses tanulmány közzétételéhez nyomós közérdek fűződik. A felperes végül azt kifogásolja, hogy az alperes megsértette indokolási kötelezettségét.
   
      (1)  A környezettel kapcsolatos egyes tervek és programok kidolgozásánál a nyilvánosság részvételéről, valamint a nyilvánosság részvétele és az igazságszolgáltatáshoz való jog tekintetében a 85/337/EGK és a 96/61/EK tanácsi irányelv módosításáról szóló, 2003. május 30-i 2003/35/EK európai parlamenti és tanácsi irányelv (HL L 156., 17. o.; magyar nyelvű különkiadás 15. fejezet, 7. kötet, 466. o.).
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).